* **Μαγευτική Ανδαλουσία 8 μέρες 21-28 προς 29.07.25, 04-11 προς 12.08.25, 25.08.25-01 προς 02.09.25. Αεροπορικώς**

**1η Μέρα | Θεσσαλονίκη – Μάλαγα**

Συγκέντρωση στο αεροδρόμιο ‘’Μακεδονία’’ για την πτήση μας στη Μάλαγα. Άφιξη και αναχώρηση για το ξενοδοχείο μας. Τακτοποίηση.

**2η Μέρα | Μάλαγα – Ξενάγηση πόλης – Γρανάδα.**

Πρωινό και στη συνέχεια θα ξεκινήσουμε την ξενάγηση μας. Θα επισκεφτούμε τον λόφο του παλιού φρουρίου για να θαυμάσουμε την πανοραμική θεά της παραθαλάσσιας πόλης. Συνεχίζουμε για το εντυπωσιακό κέντρο της γενέτειρας πόλης του Πάμπλο Πικάσο όπου θα θαυμάσουμε το ομώνυμο μουσείο και το σπίτι που γεννήθηκε. Στη συνέχεια αναχωρούμε για την Γρανάδα. Άφιξη και τακτοποίηση στο ξενοδοχείο μας.

**3η Μέρα | Γρανάδα – Ξενάγηση πόλης**

Πρωινό και στη συνέχεια θα ξεκινήσουμε την ξενάγηση μας στη περιοχή της Γρανάδα ή αλλιώς το "Ρόδο της Ανδαλουσίας", όπως την αποκαλούσαν οι Μαυριτανοί. Θα δούμε το σημαντικότερο αραβικό μνημείο της Ισπανίας, την Αλάμπρα, ένα αριστούργημα ισλαμικής τέχνης του 14ου αιώνα με αφάνταστη λεπτομέρεια στη διακόσμηση, με αραβουργήματα επίκλησης στον Αλλάχ και με πανέμορφα σιντριβάνια. Η ακμή του Σουλτανάτου της Γρανάδας σε όλο της το μεγαλείο. Δίπλα της βρίσκονται οι υπέροχοι κήποι Χεναραλίφε, οι "Κήποι του Παραδείσου", με δέντρα, λουλούδια και νερά, που θα μας παρασύρουν σε έναν κόσμο στοχασμού και χαλάρωσης. Ελεύθερος χρόνος.

**4η Μέρα | Γρανάδα – Κόρδοβα – Περιήγηση πόλης.**

Πρωινό και αναχωρούμε για την πασίγνωστη Κορδούη των Ρωμαίων, την μετέπειτα Κορδούβα των Αράβων και τέλος την Κόρδοβα των Χριστιανών. Στα χρόνια της ακμής του χαλιφάτου ήταν η πρωτεύουσα των Αράβων της Ισπανίας και την αποκαλούσαν "Μέκκα της Δύσης". Εδώ έζησαν ο Αβερρόης, ο Μωχάμετ Αλ Γκαφέκι, ο Μπεν Μαϊμονίδης και σημαντικότατοι Άραβες λόγιοι, οι οποίοι μετέφρασαν σχεδόν όλα τα αρχαία ελληνικά συγγράμματα σε τοπικές γλώσσες. Στο κέντρο της παλιάς πόλης θα δούμε το περίφημο τζαμί Mezquita de Cordoba, ένα μνημείο ασύγκριτης αρχιτεκτονικής και διακόσμησης, που έχει εμβαδόν 12.000 τετραγωνικά μέτρα και είναι στηριγμένο σε ένα δάσος από 850 μαρμαροκολόνες, πολλές τις οποίες φέρουν ελληνιστικά κιονόκρανα τεράστιας ιστορικής αξίας. Ελεύθερος χρόνος και αναχώρηση για το ξενοδοχείο μας. Τακτοποίηση.

**5η Μέρα | Κόρδοβα – Σεβίλλη.**

Πρωινό και ελεύθερος χρόνος για τα τελευταία μας ψώνια. Στη συνέχεια θα αναχωρήσουμε για την Σεβίλλη. Άφιξη και τακτοποίηση στο ξενοδοχείο μας. Για το βράδυ σας προτείνουμε να παρακολουθήσετε ένα φλαμένκο στην πόλη που γεννήθηκε και να αφεθείτε στον γεμάτο πάθος ρυθμό του.

**6η Μέρα | Σεβίλλη – Ξενάγηση πόλης**

Πρωινό και στη συνέχεια θα ξεκινήσουμε την ξενάγηση μας. Κατά τη διάρκεια της σημερινής μας ξενάγησης θα δούμε τις περίφημες πλατείες Αμερικής και Ισπανίας και θα επισκεφθούμε το Αλκαζάρ (Αλκάθαρ, Alcazar), το Αραβο-χριστιανικό παλάτι του 9ου αιώνα με πανέμορφα πάτιος και χώρους διακοσμημένους με τον μοναδικό αραβικό τρόπο. Δίπλα δεσπόζει ο τεράστιος γοτθικός Καθεδρικός ναός. Τον 14ο αιώνα στα θεμέλια του παλιού τζαμιού στήνεται το γοτθικό αυτό θαύμα, που θα αποτελέσει το κέντρο του Καθολικισμού ολόκληρης της Ισπανικής Αυτοκρατορίας. Εδώ βρίσκεται ο τάφος του Χριστόφορου Κολόμβου και το ύψους 93 μέτρων καμπαναριό-παλιός μιναρές Χιράλδα (Giralda), το μόνο τμήμα που σώζεται από το παλιό τζαμί. Στη συνέχεια θα περπατήσουμε στη συνοικία Santa Cruz με τα γραφικά σοκάκια, τα μεσαιωνικά κτίρια και τα ανθοστόλιστα μπαλκόνια. Ελεύθερος χρόνος και στη συνέχεια τακτοποίηση στο ξενοδοχείο μας.

**7η Μέρα | Σεβίλλη – Καδίθ – Σεβίλλη**

Πρωινό και στη συνέχεια θα αναχωρήσουμε για το Καδίθ τα αρχαία Γάδειρα) κοντά στο Στενό του Γιβραλτάρ (Γαδειρίδαι Πύλαι). Η πόλη βρίσκεται στον ομώνυμο κόλπο που βλέπει στον Ατλαντικό Ωκεανό. Είναι χτισμένη πάνω σε βράχο, ο οποίος ενώνεται με μια μικρή λωρίδα στεριάς, και δρόμο, με την ηπειρωτική περιοχή στον Κόλπο του Κάδιθ. Περιήγηση στα πανέμορφα σοκάκια που οδηγούν σε καταπράσινα πάρκα. Το απόγευμα επιστροφή στη Σεβίλλη.

**8η – 9η Μέρα | Σεβίλλη – Ρόντα – Τορρεμολίνος (Costa del Sol) - Μάλαγα – Πτήση επιστροφής.**

Πρωινό και στη συνέχεια θα αναχωρήσουμε για την Ρόντα μία πανέμορφη μεσαιωνική πόλη, κτισμένη πάνω σε ένα εντυπωσιακό φαράγγι, όπου θα απολαύσουμε τη μοναδική θέα, θα δούμε την παλαιότερη αρένα της Ισπανίας, την Plaza de Toros και θα περιπλανηθούμε στα στενά δρομάκια που ενέπνευσαν τους ρομαντικούς ποιητές του 19ου αιώνα, αλλά και τον Χέμινγουεϊ στο έργο του "Για ποιον χτυπά η καμπάνα". Ελεύθερος χρόνος και συνεχίζουμε για το Τορρεμολίνος ή αλλιώς η παραλία του Ήλιου! Άφιξη και ελεύθερος χρόνος για ψώνια και φαγητό. Το βράδυ αναχωρούμε για το αεροδρόμιο της Μάλαγα για την πτήση της επιστροφής.

|  |  |
| --- | --- |
| **Μαγευτική Ανδαλουσία 8 μέρες** | **Αναχωρήσεις: 21.07.25, 04.08.25 & 25.08.25 - Πακέτο εκδρομής** |
| **Ξενοδοχεία** | **Διατροφή** | **Τιμή σε δίκλινο** | **Παιδί σε τρίκλινο 2-12 ετών** | **Επιβ. Μονόκλινου** | **Γενικές Πληροφορίες** |
| Μάλαγα : Posadas de Espana | 3\* | Πρωινό | 1.085€ | 905€ | 365€ | Πτήσεις με την Aegean Airlines: Θεσσαλονίκη - Αθήνα: 18:00-18:55Αθήνα - Μάλαγα:22:10-01:05(8η προς 9η Μέρα) Μάλαγα- Αθήνα: 01:55-06:20Αθήνα - Θεσσαλονίκη:08:00-08:55 |
| Γρανάδα: Senator Granada Spa Hotel | 4\* |
| Κορδοβα: Eurostars Patios de Cordoba | 4\* |
| Σεβίλλη: Macia Sevilla Kubb | 4\* |
| **Στη τιμή περιλαμβάνονται:** Αεροπορικά εισιτήρια Θεσσαλονίκη - Αθήνα - Μαδρίτη - Αθήνα - Θεσσαλονίκη. Μια Αποσκευή 23kg και μια μικρή προσωπική χειραποσκευή 5Kg. (40x20x25 εκ.) τα 2 άτομα. Μεταφορές με πολυτελή λεωφορεία, σύμφωνα με το πρόγραμμα. Πλούσιο πρωινό καθημερινά. Περιηγήσεις και ξεναγήσεις όπως αναφέρονται στο αναλυτικό μας πρόγραμμα. Διαμονή σε επιλεγμένα ξενοδοχεία με πλούσιο πρωινό. Έμπειρος αρχηγός - συνοδός του γραφείου μας. Ασφάλεια αστικής ευθύνης & ιατροφαρμακευτικής περίθαλψης**Δεν περιλαμβάνονται:** Χρεώσεις αεροδρομίων, επίναυλοι καυσίμων & ΦΠΑ 265€ (πληρωτέα στο γραφείο). Δημοτικοί φόροι ξενοδοχείων διαμονής. Είσοδοι σε μουσεία, σε αρχαιολογικούς χώρους, θεάματα και γενικά όπου απαιτείται. Επιπλέον γεύματα, ποτά , διασκεδάσεις & Ότι δεν αναφέρεται στο αναλυτικό μας πρόγραμμα |